钦定古今图书集成/明伦汇编/闺媛典/第184卷 > 程洪儒妻李氏〈张氏附〉
## 钦定古今图书集成/明伦汇编/闺媛典/第184卷 > 程洪儒妻李氏〈张氏附〉

按《济南府志》：“李氏，长清人程洪儒妻。年十八，适洪儒，
生男世芳，尚襁褓，夫病亡。氏孝养舅姑，抚育幼子。子
长，娶张氏，无何，舅与世芳相继死。张年二十五，遗孙
汝松方两岁，祖姑范氏与姑李劝再适张，以死自誓，
愿与姑俱守，共事纺绩，艰苦备尝，慈孝并著。”